Odense Adresse-Contoirs Efterretninger, 1792-04-20
Arvingerne til Herregaarden Sanderumgaard, agter ved offentlig Auction at lade samme bortsælge. Gaarden ligger i Davinde Sogn Aasum Herred, Odense Amt i Fyen, i en af de behageligste Egne i Landet; fra Odense er den 1 og en halv Miil, fra Kierteminde 1 og en trefierdedeel Miil, og fra Nyeborg 2 og en halv Miil beliggende. Dens fri Hovedgaards Taxt Hartkorn Ager og Eng er: 58 Td. 2 Skpr. 1 Fkr. 2 Alb., og Skovskyld 5 Skpr. 1 Alb. Under Hovedgaarden ligger Sanderumgaards herlige Vandmølle, hvis Mølleskyld er, 3 Td. og Hartkorn 5 Skpr. 1 Fkr. 1 Alb., af hvilket Hartkorn svares de Kongel. Skatter, men er Tiendefrie; Til Møllen er Vand baade Vinter og Sommer i Overflødighed, og for Mølle Giæster fattes den aldrig. Gaarden ligger midt i sine Ene=Mærker, og ude af ald Fælledskab; dens Jorder ere inddeelte i 14 større og mindre Marker, som ved en bedre Jnddeeling efter den nyere Maade, ville upaatvivlelig være den tilkommende Eier til uendelig mere Nytte. og Fordeel, da en Hob Giærder og Grøfter derved ville spares, foruden øvrige Fordeele. Dens aarlige Udsæd Aar om andet, er omtrent Rug 54 Tdr., Byg 54 Tdr. og Havre 70 Tdr. og derover. Boghvede og Erter har hidtil ei været saaet videre, end som har behøves til Huusholdningen. Jorderne ere af deres fortienlige Godhed noksom bekiendte, de ere for største Deelen sort Muld med Sand blandet. Af de meget store og betydelige Enge, avles aarligen omtrent 4 til 500 Læs Høe, og undertiden derover, kan og ved liden Umage anseeligen forbedres, de kan paa rette Tider sættes under Vand af den derigiennem løbende Aae, uden at Vandet kan savnes ved Møllen. Et Hollænderie af 120 Køer, foruden Ungevægkan der græsses og foeres. En Faarestok af 36 til 40 Stkr. med deres Afgrøde holdes der, foruden Sviin og Heste. Af Skovene som bestaaer af Eeg og Bøge m.v., saavel ved Gaarden selv, som og af Davinde, Birkende og Hundslev Skove, haves ikke allene til Gaardens og Godsets Fornødenhed, men af den sidste Skov nemlig ved Hundslev, der noksom er bekiendt af fine herlige Ege, haves endog til Overflødighed. Giærselskov er der i stor Overflødighed. Tørveskiær iligemaade, hvilken desuden af sin fortrinlige Godhed er bekiendt. Fiskerie til Gaarden haves til Fornødenhed, af Giedder, Ka ruser, Aboerer og Aal m.m., saavel af de i Hovedgaardens Marker værende Parker, som og af Røyrup Søe, og de paa Birchum Marker værende Damme. Af Jagten til Gaarden haves det fornødne af Harer Agerhøns, Beccasiner, og undertiden nogle Raadyr saavel i Hovedgaardens egne Marker, som og paa Davinde Marker og Skove, hvilket altsammen er Enemærker, og Fælleds Jagt haves paa Birchum og Birkende Marker. Hovedgaardens Bygninger, hvad Laden, Koe og Hestestaldene, samt alle Udhusene betræffer, er af sidste Eier alle af ny af Egetømmer med Muur og Bindingsværk for ikke mange Aar siden opbygte og godt vedligeholdte; Stuehuset er iligemaade af Bindingsværk, godt indrettet og vedligeholdt. J den ved Gaarden værende Hauge er en stor Deel unge og udvalgte Træer, af alle Slags og bedste Sorter, og en stor Humlehauge, som alletider har leveret mere Humle, end som i Huusholdningen er brugt, og kan næsten aldrig slaae fall, formedelst dens Beliggenhed inde i Skoven, hvorved den er sikker for alle de her i Landet herskende og skarpe Vinde, og for et Par Aar siden er der endeel ny Rødder lagt. Bønder godsets Hartkorn er Ager og Eng 217 Tdr. 4 Skpr. 1 Fkr. 1 Alb., Skovskyld 6 Skpr. 1 Alb. og Mølleskyld 5 Skpr. Godset ligger rundt om Gaarden, og af de Hoveriegiørende Bønder, som bestaaer af 23, ere de længst bortliggende ingen halv Miil fra Gaarden; og alle noksom i en bekiendt god og velhavende Tilstand, foraarsadet af Gaardernes gode Tilliggende. Det ville være unødvendig videre at beskrive Gaardens Eiendomme og Godhed, da de noksom er bekiendt. Auctionsdagen saavelsom de Stæder, hvor saavel Conditionerne som Jordebogen bliver at faae til Eftersyn, skal nærmere i disse Aviser blive bekiendtgjort, dog meldes forløbig, at Auctionen bliver holdt her paa Gaarden i Julii Maaned d. A., saa og at Kiøberen kan tiltræde Gaard og Gods fra Hammerslaget af, item at Auctionen over Bester, Køer, Boe og Jnventarium ikke bliver foretaget førend Hammerslag paa Gaard og Gods er skeet; og trykte Catalogi over Boen er at faae sidst i Ma Maaned hos Hr. Hof= og Statsrets Procurator Willse i Kiøbenhavn, hos Hr. Kammerherre Giersdorff i Horsens, hos Hr. Raadmand Bull i Fridericia, hos Stabs Chirurgus Hr. Smidt i Hadersleben, hos Bogtrykker Faber paa Adressecontoiret i Odense, og i de øvrige Kiøbstæder i Fyen hos de Herrer Postmestere. Ligesom Gaard og Gods absolut sælges ved een eneste Auction. Sanderumgaard den 18de April 1792. Mandagen den 30te April og efterfølgende Dage bliver . udi Ørbech Præstegaard foretaget Auction over endeel Boehave af Kobber, Tin, Kakkelovne, Speile, Borde, Stole, Sengesteder, Sengeklæder, Bøger, Hollænderie= og Bryggerredskaber med adskilligt andet mere, saavelsom Køer, Faar, Sviin, Gaards- og Avlsredskaber. Thi ville de Lysthavende behage at indfinde sig paa bemeldte Dag og Sted. Ørbech Præstegaard den 18de April 1792. Torsdagen den 26de April førstkommende, Formiddag Kl. 9 Slet og efterfølgende Dage, bliver paa Svendborg, Apotheque holdet Auktion over afdøde Apothequerske Madame Werners Efterladenskaber, bestaaende af Sølv, Tin, Kobber, Messing, Jernfang, Linnet, Uldent, Senge og Sengeklæder, alle Slags Meubler, Kreature, med videre, og desuden en Deel gode og vel konditionerede Bøger i adskillige Sprog; hvorfore de Lysthavende ville behage at indfinde sig samme Tid og Sted. Svendborg den 3die April 1792. J. Uldall.